text: Би Нюз | Задържаха нарушител на карантината
  Хороскоп вторник, 02 юни 2020, 14:55 ч.
  неделя, 29 март 2020, 12:00 ч.
  Подигравал се на мерките
  Пробата за COVID-19 на мъжа е отрицателна.
  Софийската районна прокуратура задържа за 72 часа нарушител на задължителната карантина. Това е мъж, завърнал се от чужбина.
  Полицейските служители са установили, че мъжът, койтосе е прибрал от Швеция с полет през Франкфурт, не се намира на постоянния си адрес.
  Установено е, че след пристигането си на летище "София" той е отказал да подпише предоставените му формуляри за карантина, като незабавно след отдалечаването си от гишето е провел демонстративно телефонен разговор, в който е изразил задоволство от поведението си, отнасяйки се подигравателно с опитите на служителите на летището да изпълнят служебните си задължения.
  Спрямо него е изготвено постановление за привличане на обвиняемия, както и за задържането му за срок до 72 часа.
  Едновременно с това са сезирани и органите на РЗИ – с оглед предприемане на действия за установяване на здравния му статус. Установено е, че пробата за COVID-19 на мъжа е отрицателна, но той е задържан с прокурорско постановление.